open-index/open-wikipedia-markdown huggingface dataset:
গঙ্গাভা

**মিলকুরি গঙ্গাভা** একজন ভারতীয় ইউটিউবার, কৌতুকাভিনেতা এবং অভিনেত্রী। ইউটিউবে জনপ্রিয় হওয়ার আগে তিনি একজন কৃষিকর্মী হিসেবে কাজ করতেন। গঙ্গাভা তেলুগু ভাষাকে তেলেঙ্গানা উপভাষার রীতিতে উচ্চারণের জন্য পরিচিত। ২০২০ সালে, তিনি তেলুগু রিয়েলিটি টিভি শো বিগ বস ৪-এ ১৯ জন প্রতিযোগীর মধ্যে একজন হিসেবে প্রবেশ করেন।

## প্রারম্ভিক জীবন
গঙ্গাভা তেলেঙ্গানা রাজ্যের জাগতিয়াল জেলার লাম্বাদিপল্লি গ্রামের বাসিন্দা। তাঁর জন্ম তারিখের কোন নথি নেই। গঙ্গাভা কোনও আনুষ্ঠানিক শিক্ষা পাননি কারণ তিনি প্রথম শ্রেণীতে পড়াশুনা ছেড়ে দিয়েছিলেন। পাঁচ বছর বয়সে তাঁর বিয়ে হয়ে যায়। গঙ্গাভার চার সন্তান ছিল, তিন মেয়ে এবং এক ছেলে, যাদের মধ্যে একজন মেয়ে মারা গিয়েছিল।

## কর্মজীবন
২০১৬ সালে ইউটিউবে আসার আগে গঙ্গাভা কৃষিক্ষেত্রে কাজ করতেন এবং সিগারেটের পাতা গোল করতেন। জামাতা শ্রীকান্ত শ্রীরাম তাঁকে তাঁর চ্যানেল *মাই ভিলেজ শোতে* অভিনয় করার জন্য অনুরোধ করেছিলেন, এই অনুষ্ঠানটি তেলেঙ্গানার গ্রামীণ সংস্কৃতি এবং গ্রামীণ জীবনকে কেন্দ্র করে তৈরি। ২০১৭ সাল থেকে পূর্ণকালীন অভিনয় শুরু করার আগে তিনি অতিথি চরিত্রে অভিনয় শুরু করেন। এই ধারাবাহিকে গঙ্গাভার হাস্যরসাত্মক ভূমিকা তাঁকে ব্যাপক পরিচিতি এনে দেয়।

তেলেঙ্গানার উপভাষায় গঙ্গাভার অনন্য উচ্চারণ তাঁকে তেলুগু জনগণের মধ্যে জনপ্রিয় করে তুলেছিল। ২০১৯ সালে, গঙ্গাভা *মাল্লেশামের* মাধ্যমে তেলুগু চলচ্চিত্রে আত্মপ্রকাশ করেন এবং সেই বছরের শেষের দিকে তিনি *[[ইস্মার্ট শঙ্কর]]* ছবিতে অভিনয় করেন।

২০২০ সালে, আন্তর্জাতিক নারী দিবস উপলক্ষে, গঙ্গাভা তেলেঙ্গানার রাজ্যপাল তামিলিসাই সৌন্দররাজনের কাছ থেকে নারী অর্জনকারী পুরস্কার লাভ করেন।

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

## বহিঃ সংযোগ

* 

বিষয়শ্রেণী:ভারতীয় কৌতুকাভিনেত্রী
বিষয়শ্রেণী:তেলুগু কৌতুকাভিনয়শিল্পী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তেলুগু অভিনেত্রী
বিষয়শ্রেণী:তেলেঙ্গানার অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বিগ বসের (তেলুগু টিভি ধারাবাহিক) প্রতিযোগী
বিষয়শ্রেণী:জীবিত ব্যক্তি
বিষয়শ্রেণী:ভারতীয় ইউটিউবার
বিষয়শ্রেণী:উদ্ধৃতি শৈলীতে তেলুগু ভাষার উৎস (te)
অশ্বিনী আনন্দিতা

**অশ্বিনী আনন্দিতা** (জন্ম: ২৫ জুলাই ১৯৯৬) একজন ভারতীয় মডেল, দক্ষিণ ভারতীয় টেলিভিশন অভিনেত্রী এবং নৃত্যশিল্পী, যিনি মূলত তামিল এবং কন্নড় টেলিভিশন জগতে কাজ করেন। তিনি স্টার সুবর্ণ নামক আঞ্চলিক টিভি চ্যানেলের জনপ্রিয় বিনোদনমূলক অনুষ্ঠান **হাল্লি হায়দা প্যাটেগ বান্দা** -এর দ্বিতীয় মরসুমের চূড়ান্ত পর্বের জন্য নিরবাচিত হয়ে বিশেষ পরিচিতি লাভ করেন।  এছাড়া, তিনি  স্টার বিজয়ের  **নম্মা ভিতু পোন্নু** ধারাবাহিকে মীনাক্ষী কার্তিক এবং **থাঙ্গামাগল**-এ হাসিনীর চরিত্রে অভিনয়ের জন্য সুপরিচিত। 

## জীবনের প্রথমার্ধ
অশ্বিনী ১৯৯৬ সালের ২৫ জুলাই কর্ণাটকের বেঙ্গালুরুতে জন্মগ্রহণ করেন। তার মাতৃভাষা কন্নড় । তিনি বেঙ্গালুরুর **বাগ্দেবী বিলাস স্কুল** থেকে প্রাথমিক শিক্ষা সম্পন্ন করেন এবং পরবর্তীতে **ড্রিমজোন স্কুল অফ ক্রিয়েটিভ স্টাডিজ, বনসওয়াড়ি** থেকে স্নাতক ডিগ্রি অর্জন করেন।

## কর্মজীবন
২০১৩ সালে মডেলিংয়ের মাধ্যমে কর্মজীবন শুরু করেব অশ্বিনী।  ২০১৪ সালে **পিয়াতে হুদগির হাল্লি লাইফ** নামক অনুষ্ঠানের তৃতীয় মরসুমে  প্রতিযোগী হিসাবে অংশগ্রহণ করেন। এরপর পুনরায় তিনি ২০১৫ সালে **হাল্লি হায়দা প্যাটেগ বান্দা** নামক অনুষ্ঠানের দ্বিতীয় মরসুমে অংশগ্রহণ করেন এবং চূড়ান্ত পর্বে নির্বাচিত হয়ে দর্শকদের মধ্যে জনপ্রিয়তা অর্জন করেন।

২০২১ সালে, তিনি জি তামিলে প্রচারিত **ডান্স জোডি ডান্স** -এর প্রথম মরসুমে মাথান পান্ডিয়ানের সঙ্গে প্রতিযোগী হিসাবে অংশগ্রহণ করেন।  একই বছরে তিনি স্টার বিজয়ে জনপ্রিয় ধারাবাহিক **নম্মা ভিতু পোন্নু**-তে মীনাক্ষী কার্তিক চরিত্রে অভিনয় করে প্রশংসিত হন। এই ধারাবাহিকটি ২৫ মার্চ ২০২৩ সালে শেষ হয়।  এরপর, তিনি **কাতরুক্কেন্না ভেলি** ধারাবাহিকে শিবানীর ভূমিকায় অভিনয় করেন, যেখানে তিনি প্রধান পুরুষ  চরিত্রের অনুরাগী এক মহিলার চরিত্রে ছিলেন।

২০২৪ সালে, অশ্বিনী আবারও স্টার বিজয়ের ধারাবাহিক **থাঙ্গামাগল**-এ প্রধান চরিত্রে অভিনয়ের সুযোগ পান, যেখানে তিনি হাসিনীর চরিত্রে অভিনয় করেন। হাসিনী একজন আদর্শ বাবার মেয়ে, যাকে নানা পরিস্থিতিতে গ্রামের এক গৃহকর্মীর ভূমিকায় অভিনয় করতে হয়। একই বছরে, তিনি **উপ্পু পুলি করম** নামক একটি স্ট্রিমিং টেলিভিশন  শৃঙ্খলায় অভিনয় করেন, যা দক্ষিণ কোরিয়ান জনপ্রিয় সিরিজ **মাই ফাদার ইজ স্ট্রেঞ্জ**-এর পুনর্নিরমান। 

## চলচ্চিত্র তালিকা

### টেলিভিশন ধারাবাহিক

## পুরস্কার এবং মনোনয়ন

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:কন্নড় টেলিভিশন অভিনেত্রী
ইঁদুর

**ইঁদুর** বলতে বোঝাতে পারে:
* ধেড়ে ইঁদুর
** ধেড়ে ইঁদুর (গণ) (*Rattus*)
* নেংটি ইঁদুর
** নেংটি ইঁদুর (গণ) (*Mus*)
বনিতা (পত্রিকা)

***বনিতা*** () কোট্টায়ম থেকে *[[মালয়ালা মনোরমা]]* প্রকাশক গোষ্ঠী কর্তৃক প্রকাশিত একটি ভারতীয় পাক্ষিক সাময়িকী। ভারতের অডিট ব্যুরো অফ সার্কুলেশনের ২০১৩ সালের ডিসেম্বর মাসের পরিসংখ্যান অনুসারে, এটি প্রচলন সংখ্যায় ভারতের বৃহত্তম পত্রিকা, যার গড় বিক্রি হয়েছে ৬৮৭,৯১৫ কপি। ২০১৭ সালেও এটি প্রচলনের দিক থেকে প্রথম ছিল।

## ইতিহাস
*বনিতা* ১৯৭৫ সালে একটি মাসিক পত্রিকা হিসেবে প্রকাশ শুরু হয়।১৯৮৭ সালে এটি পাক্ষিক পত্রিকা হিসেবে প্রকাশিত হয়। বনিতা সাময়িকীর পত্তন ও শুরু করেছিলেন *মালয়ালা মনোরমা*র মুখ্য সম্পাদক কে এম ম্যাথিউয়ের স্ত্রী আন্নাম্মা ম্যাথিউ, যিনি সমাজসেবা, রান্না, সাংবাদিকতা এবং সাহিত্যে অবদানের জন্য পরিচিত। মালায়ালাম ভাষায় প্রকাশিত পত্রিকাটির  হিন্দি সংস্করণ চালু হয় ১৯৯৭ সালে। যদিও সংস্কৃত ভাষায় এর নাম "নারী" হিসেবে অনুবাদ করা হয়েছে, তবে এতে নারীদের বিষয় ছাড়াও অন্যান্য বিষয়ের সংবাদ, মতামত এবং নিবন্ধ অন্তর্ভুক্ত রয়েছে এবং এটি কেবল মহিলাদের জন্য তৈরি কোনও সাময়িক পত্র নয়।

## প্রচলন
*বনিতা* কোট্টায়মে অবস্থিত এমএম পাবলিকেশন্স লিমিটেডের মালিকানাধীন এবং তাদের দ্বারা প্রকাশিত। এমএম পাবলিকেশন্স লিমিটেড মালায়লা মনোরমা গ্রুপের অংশ। মাসে দুবার প্রকাশিত হওয়ার পাশাপাশি, *বনিতা* ওনম, পুনরুত্থান পার্বণ, নববর্ষের দিন এবং বড়দিনের জন্য বিশেষ দ্বৈত সংখ্যা প্রকাশ করে।

২০০০ সালের জুলাই থেকে ডিসেম্বরের মধ্যে *বনিতা* ছিল ভারতের সর্বাধিক বিক্রিত সাময়িকী যার প্রচলন ছিল ৩,৮২,০২৭ কপি। ২০১২ সালে, ম্যাগাজিনের মালয়ালম সংস্করণের পাঠক সংখ্যা ছিল ২.২৭ মিলিয়নেরও বেশি, যা এটিকে ভারতের সর্বাধিক পঠিত ম্যাগাজিনে পরিণত করে।

## তথ্যসূত্র

বিষয়শ্রেণী:ভারতীয় সংবাদ ওয়েবসাইট
বিষয়শ্রেণী:মালয়ালম ভাষার ম্যাগাজিন
বিষয়শ্রেণী:১৯৭৫-এ প্রতিষ্ঠিত ম্যাগাজিন
বিষয়শ্রেণী:ভারতের নারীদের ম্যাগাজিন
বিষয়শ্রেণী:ভারতের দ্বি-সাপ্তাহিক ম্যাগাজিন
বিষয়শ্রেণী:কেরলের নারী
বিষয়শ্রেণী:কেরলের গণমাধ্যম
বিষয়শ্রেণী:মালায়লা মনোরমা
জোসনা ফার্নান্দো

**জোসনা ফার্নান্দো** (জন্ম: ১২ই নভেম্বর ১৯৯১) একজন ভারতীয় অভিনেত্রী এবং মডেল যিনি তামিল ছবিতে অভিনয় করেছেন।

## প্রাথমিক ও কর্মজীবন
জোসনার মা ছিলেন কে. বালাচন্দরের *[[মারো চারিত্রা|মারো চরিত্র]]* (১৯৭৮) এবং বালির *ভাদামালাই* (১৯৮২)-তে অভিনয় করা প্রাক্তন অভিনেত্রী সরোজা। তিনি একটি তামিল পরিবারে জন্মগ্রহণ করেছিলেন। জোসনা বলেছেন যে তিনি শৈশব থেকেই তামিল চলচ্চিত্রে অভিনয় করতে আগ্রহী ছিলেন। তাঁর বাবা স্ট্যানলি ফার্নান্দো ছিলেন ভারতীয় অভিনেতা ও রাজনীতিবিদ এম আর রাধার স্ত্রীয়ের ভাই এবং তাই জোসনা হলেন এম আর রাধার কন্যা রাধিকা এবং নিরোশার সম্পর্কিত বোন। জোসনা চার বছর বয়সে রাধিকা শরৎকুমারের টেলি-ছবি *সিরাগুগল* (১৯৯৯) -এ  অভিনয় করে তাঁর অভিনয় জীবন শুরু করেন, এই ছবিতে তিনি বিক্রমের মেয়ের চরিত্রে অভিনয় করেছিলেন।

২০০৮ সালে, তিনি তামিল চলচ্চিত্রে ফিরে আসেন এবং *মারুপাদিয়ুম ওরু কাধাল* (২০১২) ছবিতে কাজ শুরু করেন। এই ছবিতে তিনি লন্ডনে জন্মগ্রহণকারী মেডিকেল ছাত্রী মহেশ্বরী চরিত্রে অভিনয় করেন। চলচ্চিত্র নির্মাতারা লন্ডন থেকে একজন অভিনেত্রীকে নেওয়ার ইচ্ছা প্রকাশ করার পর জোসনাকে নির্বাচিত করা হয়েছিল এবং পরবর্তীতে তিনি লন্ডন ও চেন্নাইতে ছবির কাজ করেছিলেন। ছবিটির মুক্তি বিলম্বিত হয় এবং এটি ২০১২ সালে মুক্তি পায়। ছবিটি নেতিবাচক পর্যালোচনার সম্মুখীন হয়েছিল। একজন সমালোচক উল্লেখ করেন যে প্রধান জুটিকে "দেখে মনে হচ্ছে তাঁদের আরও ভালো গল্পে অভিনয় করার সম্ভাবনা রয়েছে"। পরবর্তীতে জোসনা ২০১২ সালে *কাই* নামে একটি অ্যাকশন ছবিতেও কাজ করেন। একই বছর জোসনাকে ইলায়ারাজার সাথে অভিনয়ের জন্য নির্বাচিত করা হয়, যেখানে তিনি *নাদি থুড়িকুঠাদি* ছবিতে অভিনয় করেন। এটি ফিজি সরকারের অর্থায়নে তৈরি করেছিল এবং দেশটির পর্যটন প্রচারের লক্ষ্যে ফিজিতে শুটিং করা হয়েছিল, কিন্তু প্রযোজনা সংস্থার সাথে সমস্যার কারণে চলচ্চিত্রের কাজ শেষ হওয়ার পরও এর মুক্তি স্থগিত করা হয়েছিল। তাঁর আরেকটি প্রকল্প ছিল অভিনেতা মায়িলসামির ছেলে আনবুর বিপরীতে, রাসু মধুরাবনের *পার্থম পাঝাগিনম*। কিন্তু পরিচালকের আকস্মিক মৃত্যুর কারণে মুক্তির পরপরই এটি স্থগিত করা হয়েছিল। ২০১৩ সালে, তিনি মিস শ্রীলঙ্কা সুন্দরী প্রতিযোগিতায় অংশগ্রহণ করেছিলেন।

২০১৩ সালের নভেম্বরে, অভিনেত্রী লক্ষ্মী রাই অ্যাকশন ছবি *ইরুম্বু কুথিরাই* (২০১৪) থেকে বেরিয়ে যাওয়ার পর অভিনয়ের জন্য জোসনাকে আনা হয়েছিল, এবং পরবর্তীতে জোসনা ইতালিতে কিছু দৃশ্য এবং একটি গানের শুটিং করেছিলেন। যাইহোক, ২০১৪ সালের গোড়ার দিকে, কিছু পরিবর্তনের পর, লক্ষ্মী রাই আবার এই প্রকল্পে যোগ দেন এবং জোসনার বিশেষ ভূমিকার দৃশ্যগুলি চলচ্চিত্র থেকে বাদ দেওয়া হয়। ছবিতে জোসনার একটি দৃশ্য ব্যবহার করা হয়েছিল এবং তাঁকে লক্ষ্মী রাইয়ের বোনের চরিত্রে উপস্থাপন করা হয়েছিল, এই চরিত্রে তিনি একটি গুদামে অথর্ব এবং প্রিয়া আনন্দের চরিত্রগুলিকে বেশ কয়েকটি সুপারবাইক দেখান। পরে তিনি *মানম নিল্লুনা নিক্কাধাদি* নামে আরেকটি তামিল ছবি তৈরি করেন, যা সম্পূর্ণ হলেও প্রেক্ষাগৃহে মুক্তি পায়নি।

তিনি বর্তমানে প্রাপ্তবয়স্ক চলচ্চিত্র জগতে মডেলিং এবং অভিনয় চালিয়ে যাচ্ছেন, এবং সম্প্রতি তিনি প্রথম তামিল অভিনেত্রী হিসেবে আনুষ্ঠানিকভাবে প্লেবয়ের সাথে চুক্তিবদ্ধ হয়েছেন।

## চলচ্চিত্র তালিকা

## তথ্যসূত্র

বিষয়শ্রেণী:ভারতীয় শিশু অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:চেন্নাইয়ের অভিনেত্রী
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
ফারজানা (অভিনেত্রী)

**ফারজানা** (জন্ম: **ফারজানা বারুচা**, মুম্বাই, মহারাষ্ট্র, ভারত) একজন ভারতীয় অভিনেত্রী, নৃত্যশিল্পী এবং মডেল । একজন অভিনেত্রী হিসেবে, তিনি মূলত তেলুগু ছবিতে কাজ করেছেন, যার মধ্যে উল্লেখযোগ্য হল *ভাগ্যলক্ষ্মী বাম্পার ড্র* (২০০৬), *সীমা শাস্ত্রী* (২০০৭), এবং *বোম্মানা ব্রাদার্স চন্দনা সিস্টার্স* (২০০৮)।

## প্রারম্ভিক জীবন
ফারজানার জন্ম এবং বড় হয়ে ওঠা মুম্বাইয়ের একটি পার্সি পরিবারে।

## পেশাগত কর্মজীবন
ফারজানা একজন পেশাদার নৃত্যশিল্পী এবং নৃত্য পরিচালক হিসেবে নিজের কর্মজীবন শুরু করেছিলেন। তিনি অনেক ফ্যাশন শো এবং অ্যালবামের জন্য কোরিওগ্রাফি করেছেন। একজন কোরিওগ্রাফার হিসেবে, তিনি আদনান সামির মঞ্চ অনুষ্ঠানে কাজ করেছিলেন। তাঁর সবচেয়ে উল্লেখযোগ্য কোরিওগ্রাফি ছিল ২০০৬ সালের সঞ্জয় দত্তের *জিন্দা* চলচ্চিত্রের শীর্ষক গানের জন্য। পরবর্তীতে তিনি হিরো হোণ্ডা, সানসুই, গোদরেজ হেয়ার কেয়ার এবং বিগ বাজারের মতো ব্র্যাণ্ডের একজন পেশাদার মডেল হয়ে ওঠেন।

*ভাগ্যলক্ষ্মী বাম্পার ড্র* (২০০৬) চলচ্চিত্রে প্রধান চরিত্রে অভিনয়ের জন্য  পরিচালক নিধি প্রসাদ তাঁকে চুক্তিবদ্ধ করেন, এটি ছিল প্রিয়দর্শন রচিত ও পরিচালিত বলিউড কমেডি ছবি *[[মালামাল উইকলি]]* (২০০৬) -র তেলুগু রিমেক।  হাস্যরসাত্মক চলচ্চিত্র দিয়ে কর্মজীবন শুরু করার পর, তিনি একজন কমেডি ছবির নায়িকা হিসেবে টাইপকাস্ট হয়ে গিয়েছিলেন।

ফারজানা বেশ কিছু চলচ্চিত্রে মুখ্য ভূমিকায় অভিনয় করেছেন, যেগুলির মধ্যে আছে *সীমা শাস্ত্রী* (২০০৭), *বোম্মানা ব্রাদার্স চন্দনা সিস্টার্স* (২০০৮), *গাজিবিজি* (২০০৮), এবং *কুবেরুলু* (২০০৮) -র মতো  ছবি। এগুলির সবকটিই ছিল কমেডি সিনেমা। তিনি মুরলীকৃষ্ণ এবং ভূমিকা চাওলা অভিনীত *মাল্লেপুভু* (২০০৮) চলচ্চিত্রে নৃত্য পরিবেশন করেছিলেন।

২০০৯ সালে তিনি তামিল চলচ্চিত্র জগতে প্রবেশ করেন এবং শরৎ কুমার ও নমিতা অভিনীত *১৯৭৭* ছবিতে মুখ্য ভূমিকায় অভিনয় করেন।

ফারজানা একজন পুষ্টি বিশেষজ্ঞ, এবং তিনি প্যারাগ্লাইডিং, রক ক্লাইম্বিং ও বাঞ্জি জাম্পিংয়ের মতো অ্যাডভেঞ্চার স্পোর্টস উপভোগ করেন। তিনি স্পোর্টসওয়্যার কোম্পানি রিবক ইন্টারন্যাশনাল লিমিটেডের একজন প্রশিক্ষক ছিলেন।

## চলচ্চিত্র তালিকা

* *দ্রষ্টব্য: সমস্ত চলচ্চিত্র তেলুগু ভাষায়, যদি না অন্যথায় উল্লেখ করা হয়।*

## নৃত্য পরিচালক

## তথ্যসূত্র

## বহিঃ সংযোগ

* 

বিষয়শ্রেণী:পারসি অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তেলুগু চলচ্চিত্র অভিনেত্রী
দলিত মহিলা জাতীয় ফেডারেশন

**দলিত মহিলা জাতীয় ফেডারেশন**  ভারতের একটি বেসরকারি সংস্থা যা আন্তর্জাতিকভাবে দলিত নারীদের অধিকার প্রচারে নিবেদিত। ১৯৯৫ সালে রুথ মনোরমা এটির প্রতিষ্ঠা করেন। দলিত নারীদের বিরুদ্ধে আদালতে এক শুনানিতে অংশ নিতে গিয়ে রুথ এই সংস্থা গঠনে উদ্বোগী হয়েছিলেন। ভারতের পক্ষে সংস্থাটি ১৯৯৫ সালের বিশ্ব নারী সম্মেলন ও ২০০১ সালের বর্ণবাদ বিরোধী বিশ্ব সম্মেলনে প্রতিনিধিত্ব করে। দেশের ভিতরে সংস্থাটি দলিত নারীদের বিরুদ্ধে সহিংসতার বিপক্ষে ভারতের প্রথম জাতীয় সম্মেলনের আয়োজন করে।

## ইতিহাস
১৯৯৩ সালে রুথ মনোরমার ধারণা ও ভাবনা অনুসারে দলিত মহিলা জাতীয় ফেডারেশন শুরু হয়েছিল। তখন  তিনি দলিত মহিলাদের বিরুদ্ধে সহিংসতার বিষয়ে বেঙ্গালুরুতে একটি শুনানির আয়োজনে সহায়তা করেছিলেন। শুনানির ফলে ১৯৯৫ সালে সংস্থাটি প্রতিষ্ঠিত হয়। পরে বেইজিংয়ে অনুষ্ঠিত বিশ্ব নারী সম্মেলনে, সংস্থাটি অংশগ্রহণ করে, যেখানে মনোরমা ছিলেন দলের প্রতিনিধি।

দলিত মহিলা জাতীয় ফেডারেশন বেশ কয়েকটি প্রাথমিক লক্ষ্য তৈরি করেছিল, যার মধ্যে রয়েছে বেশ কয়েকটি জাতীয় ও রাজ্য-স্তরের কমিটি তৈরি করা, দলিতদের বিরুদ্ধে অপরাধ নির্ণয় করা, দলিত মহিলাদের অধিকার সম্পর্কে  সচেতনা, গবেষণার জন্য পর্যাপ্ত উপাত্ত-পত্র সমৃদ্ধ ভান্ডার তৈরি করা এবং দলিত নারী শিক্ষার জন্য বৃত্তি প্রদান করা। ২০০১ সালে, মনোরমার সাথে সংস্থাটি, বর্ণবাদ বিরোধী বিশ্ব সম্মেলনে অংশগ্রহণ করে, যেখানে তারা "বর্ণ বৈষম্যকে এমনভাবে অনূদিত এবং আলোচনা করে যা এটির বিশ্বব্যাপী অনুরণনকে আরও বৃদ্ধি করে।" ২০০৬ সালে, সংস্থাটি জাতীয় দলিত মানবাধিকার প্রচারণার সাথে মিলে নয়াদিল্লি শহরে দলিত মহিলাদের বিরুদ্ধে সহিংসতার উপর প্রথম জাতীয় সম্মেলন আয়োজন করে।

## সম্পর্কে
এই সংগঠনটি ধর্মনিরপেক্ষ, গণতান্ত্রিকভাবে নিয়ন্ত্রিত এবং দলিত নারীদের বিষয় নিয়ে কাজ করে এবং জাতীয় ও আন্তর্জাতিকভাবে দলিত নারীদের প্রতিনিধিত্ব করে। স্থানীয় এবং আঞ্চলিক দলিত মহিলা গোষ্ঠীগুলির সাথে কাজ করে একে অপরের সাথে সমস্যা এবং উদ্বেগ ভাগ করে নেয়। নারীদের সহিংসতার বিরুদ্ধে আইনি পদক্ষেপ নিতে সাহায্য করে এবং নেতৃত্বের সুযোগ প্রদানে সহায়তা করে।

## তথ্যসূত্র

### উদ্ধৃতি


### সূত্র

* 
* 

বিষয়শ্রেণী:নারী অধিকার সংগঠন
বিষয়শ্রেণী:ভারতে নারীবাদ
বিষয়শ্রেণী:১৯৯৫-এ ভারতে প্রতিষ্ঠিত
বিষয়শ্রেণী:দলিত রাজনীতি
কিরণ দুবে

**কিরণ দুবে** (বিবাহপূর্ব **স্মিতা দুবে**, গোরখপুর) একজন ভারতীয় টেলিভিশন এবং চলচ্চিত্র অভিনেত্রী। হিন্দি সোপ অপেরা *কাহানি ঘর ঘর কি*, *কিঁউকি সাঁস ভি কভি বহু থি*, *জস্সি জ্যায়সি কোই নহি* এবং *বাবুল কা অঙ্গনা ছুটে না* ইত্যাদি ধারাবাহিকে পার্শ্বচরিত্রে অভিনয়ের জন্য তিনি সুপরিচিত।

## শিক্ষা এবং কর্মজীবন
কিরণ দুবে দেরাদুনে বড় হয়ে উঠেছেন, তিনি পুনেতে কলেজে থাকাকালীন সৌন্দর্য প্রতিযোগিতায় অংশগ্রহণ শুরু করেন এবং ১৯৯৪ সালে মিস পুনে প্রতিযোগিতায় অংশ নেন। ২০০১ সালে জি টিভি ধারাবাহিক *সংসার*-এ তাঁর টেলিভিশন অভিনয়ের অভিষেক হয়। তিনি পুনের ফার্গুসন কলেজ থেকে স্নাতক হয়েছেন এবং ওশোকে অনুসরণ করেন। ২০০৯ সালে তিনি মূলধারার ভারতীয় টেলিভিশন ছেড়ে দেন এবং নিউ ইয়র্ক ফিল্ম একাডেমিতে পড়াশোনা শুরু করেন। ২০১৩ সালে তিনি টেলিভিশনে ফিরে আসেন এবং *জেট সেট গো* শোতে তাঁর প্রাক্তন ভূমিকায় যুক্ত হন।

## পুরস্কার
কিরণ দুবে পরবর্তীতে প্রামাণ্য রহস্য চলচ্চিত্র *হোয়ার ইজ শি নাউ?* (২০১৫)-তে অভিনয় ও সহ-প্রযোজনা করেন। এর জন্য তিনি ২০১৬ সালে ওয়ার্ল্ড মিউজিক অ্যাণ্ড ইণ্ডিপেণ্ডেন্ট ফিল্ম ফেস্টিভ্যালে সেরা ফিচার ডকুমেন্টারি এবং সেরা নতুন ধারার চলচ্চিত্র পুরস্কার জিতেছিলেন, ২০১৭ সালে হলিউড ফিল্ম প্রতিযোগিতায় সেরা অভিনেত্রীর পুরস্কার জিতেছিলেন, এবং ২০১৭ সালে আইডিলওয়াইল্ড ইন্টারন্যাশনাল ফেস্টিভ্যাল অফ সিনেমায় ছবিটির জন্য একজন পার্শ্ব অভিনেত্রী এবং প্রযোজক হিসেবে মনোনীত হয়েছিলেন 

## তথ্যসূত্র

## বহিঃ সংযোগ

* 

বিষয়শ্রেণী:ফার্গুসন কলেজের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:দেরাদুনের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:দেরাদুনের অভিনেত্রী
লিশা ইক্লেয়ার্স

**লিশা ইক্লেয়ার্স** হলেন একজন ভারতীয় টেলিভিশন এবং চলচ্চিত্র অভিনেত্রী যিনি মূলত তামিল প্রযোজনায় কাজ করেছেন।

## কর্মজীবন
লিশা ইক্লেয়ার্স অভিনয় শুরু করার আগে ইথিরাজ কলেজ ফর উইমেন থেকে তাঁর পড়াশোনা শেষ করেন। ২০১৬ সালের শেষের দিকে, তিনি একই সাথে সাতটি চলচ্চিত্র প্রকল্পে কাজ করছিলেন। সাতটি ছবির মধ্যে সবচেয়ে উল্লেখযোগ্য এবং তাঁর প্রথম মুক্তিপ্রাপ্ত ছবি ছিল *বল্লে ভেল্লাইয়াথেভা* (২০১৬)। এখানে তিনি নায়কের প্রতিপক্ষের কন্যার চরিত্রে অভিনয় করেছিলেন। তাঁর অন্যান্য উদ্যোগের মধ্যে ছিল বিজয় বসন্তের বিপরীতে মুক্তি না পাওয়া ভৌতিক ছবি *"মাই ডিয়ার লিসা"* এবং নীতিন সাথ্যের বিপরীতে কমেডি নাটক *"সিরিক্কা ভিদালামা"* ।  সামাজিক নাটক *"পোধু নালান কারুধি"* (২০১৯) তে তিনি সন্তোষ প্রতাপের প্রেমিকার চরিত্রে অভিনয় করেছেন, যেখানে বেশ কিছু অভিনেতার উপস্থিতি ছিল।

২০১৮ সালের অক্টোবরে, লিশার প্রথম টেলিভিশন ধারাবাহিক *কানমানি* সান টিভিতে সম্প্রচার শুরু হয়। এই ধারাবাহিকটিতে তিনি প্রধান চরিত্রে অভিনয় করেছিলেন এবং  এই প্রকল্পের জন্য লিশা জর্জিয়া এবং ভারতে শ্যুটিং করেছিলেন।

২০২২ সালে, লিশাকে সত্যশিবের দ্বিভাষিক পিরিয়ড চলচ্চিত্র *১৯৪৫-* এ দেখা গিয়েছিল, যেখানে তিনি একজন ঐতিহ্যবাহী দক্ষিণ ভারতীয় মেয়ের চরিত্রে অভিনয় করেছিলেন। মুক্তির জন্য প্রস্তুত আরেকটি চলচ্চিত্র হল রোমান্টিক নাটক *প্রিয়মুদান প্রিয়া*, যেখানে তিনি প্রধান ভূমিকায় অভিনয় করেছেন।

## চলচ্চিত্র তালিকা

### টেলিভিশন

### চলচ্চিত্র

## তথ্যসূত্র

## বহিঃ সংযোগ

* 

বিষয়শ্রেণী:চেন্নাইয়ের অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
শ্রুতিকা অর্জুন

**শ্রুতিকা অর্জুন** (জন্ম: ১৭ সেপ্টেম্বর ১৯৮৭)  একজন ভারতীয় টেলিভিশন ব্যক্তিত্ব, উদ্যোক্তা এবং প্রাক্তন অভিনেত্রী, যিনি মূলত তামিল এবং মালায়ালাম চলচ্চিত্রে অভিনয় করেছেন।  তিনি ২০০২ সালে চলচ্চিত্রে আত্মপ্রকাশ করেন, তবে মাত্র দুই বছর অভিনয়ের পর বিনোদন জগৎ থেকে সরে যান। দীর্ঘ বিরতির পর, ২০২২ সালে তিনি **কুকু উইথ কোমালী** নামক প্রতিযোগীতামূলক টিভি অনুষ্ঠানের তৃতীয় মরসুমে প্রতিযোগী হিসেবে অংশগ্রহণ করেন এবং বিজয়ী হন। এছাড়া, তিনি ''বিগ বস সিজন ১৮-'' এ অংশগ্রহণ করেন এবং প্রতিযোগিতায় নবম স্থান অর্জন করেন।

## প্রাথমিক এবং ব্যক্তিগত জীবন
শ্রুতিকার জন্ম ১৯৮৭ সালের ১৭ সেপ্টেম্বর। তার পিতামহ হলেন কিংবদন্তি অভিনেতা থেঙ্গাই শ্রীনিবাসন। তিনি চেন্নাইয়ের আদর্শ বিদ্যালয় উচ্চ মাধ্যমিক বিদ্যালয়ে পড়াশোনা করেছেন।  তার পরিবারে আরও অনেকেই বিনোদন জগতের সাথে যুক্ত। তার কাকাতো ভাই যোগী এবং ভাই আদিত্য দুজনেই অভিনয় জগতে যুক্ত।।  শ্রুতিকার মা পাঞ্জাবী বংশোদ্ভূত।  শ্রুতিকা ব্যবসায়ী অর্জুনের সঙ্গে বিবাহবন্ধনে আবদ্ধ হন এবং তাঁদের একটি পুত্রসন্তান রয়েছে।  ২০১৮ সালে, তিনি হ্যাপি হার্বস নামে একটি আয়ুর্বেদিক রূপচর্চা সামগ্রী নির্মানকারী সংস্থার প্রতিষ্ঠা করেন। 

## কর্মজীবন
মাত্র ১৫ বছর বয়সে  শ্রুতিকা সুরিয়ার -এর বিপরীতে শ্রী (২০০২) সিনেমায় প্রথম অভিনয় করেন।*[[দ্য হিন্দু|দ্য হিন্দুর]]* সমালোচকদের মতে, এই জুটির মধ্যে রসায়ন ছিল দেখার মতো।  এরপর তিনি মালায়ালাম সিনেমা *স্বপ্নম কোন্ডু থুলাভারম*-এ আম্মুর চরিত্রে অভিনয় করেন, যা বেশ প্রশংসিত হয়। তিনি তামিল চলচ্চিত্র *[[নালা দমায়ন্তী|নালা দময়ন্তী-]]* তে অভিনেতা মাধবন এবং *থিথিকুধে-* তে অভিনেতা জীবার বিপরীতে সহায়ক চরিত্রে অভিনয় করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2024)">তথ্যসূত্র প্রয়োজন</span>]]* &#x5D;

এরপর, তিনি অভিনয় ছেড়ে পড়াশোনায় মনোযোগ দেন।  ২০২০ সালে, তিনি এক সাক্ষাৎকারে ফের অভিনয়ে ফেরার ইচ্ছা প্রকাশ করেন  এবং ২০২২ সালে *কুকু উইথ কোমালী* নামক প্রতিযোগীতামূলক টিভি অনুষ্ঠানের তৃতীয় মরসুমে  অংশগ্রহণ করে বিজয়ী হন।  ২০২৪ সালে, তিনি **[[বিগ বস]]** হিন্দির ১৮ তম  মরসুমে প্রথম তামিল প্রতিযোগী হিসেবে অংশগ্রহণ করেন। প্রতিযোগিতায় ৯৬তম দিনে তিনি প্রতিযোগীতা থেকে বাদ পড়েন এবং নবম স্থান অর্জন করেন। 

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

বিষয়শ্রেণী:পাঞ্জাবি ব্যক্তি
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিলনাড়ুর অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:১৯৮৭-এ জন্ম
মাইরা দোশি

**মাইরা দোশি** (জন্ম নাম **পূজা কে. দোশি** ) হলেন একজন ভারতীয় অভিনেত্রী যিনি তেলুগু এবং গুজরাটি চলচ্চিত্রে কাজ করেন। তিনি ২০১৯ সালের গুজরাটি ছবি চাসানিতে দিব্যাঙ্গ ঠক্করের বিপরীতে প্রধান চরিত্রে অভিনয় করেছিলেন।  তিনি গুজরাটি ছবি *"চাসানি"* -র জন্য ২০১৯ সালের সেরা নবাগত অভিনেত্রী (নারী) বিভাগে গুজরাট আইকনিক ফিল্ম অ্যাওয়ার্ড (জিআইএফএ) জিতেছেন। তিনি ২০১৯ সালে একটি তেলুগু ওয়েব ধারাবাহিক *দ্য গ্রিল* -এ কাজ করেছিলেন। 

## প্রাথমিক জীবন এবং পটভূমি
মাইরা দোশির জন্ম গুজরাটের রাজকোট শহরে। ভারতে ফিরে আসার পর তিনি রাজকোটে নির্মলা কনভেন্ট স্কুলে নিজের পড়াশোনা চালিয়ে যান। কম্পিউটার বিজ্ঞানের প্রতি তাঁর প্রাথমিক আগ্রহ থেকে তিনি রাজকোটের আত্মীয় ইনস্টিটিউট অফ টেকনোলজিস থেকে কম্পিউটার অ্যাপ্লিকেশনে স্নাতক ডিগ্রি অর্জন করেন। এরপর তিনি একটি বহিরাগত প্রযুক্তি সার্টিফিকেশন সম্পন্ন করেন। তিনি গুজরাটি লোকনৃত্য গরবা প্রতিযোগিতায়ও অংশগ্রহণ করেছেন। তিনি চলচ্চিত্র জগতে নিজের কর্মজীবন গড়ার সিদ্ধান্ত নেন এবং ২০১৪ সালের শেষের দিকে মুম্বাই চলে আসেন 

## অভিনয় জীবন

### টলিউডে অভিষেক
মাইরা দোশির প্রথম ছবি ছিল ২০১৫ সালে *[[সানসিল্ক]]* , যেখানে তিনি কলেজের জুনিয়র হিসেবে একটি ছোট ভূমিকায় অভিনয় করেছিলেন। এরপর তিনি হিমালয়া ফেস ওয়াশ, এয়ারটেল এবং মিন্ত্রার মতো বিজ্ঞাপনে কাজ করেন। দোশি একটি টলিউড (তেলুগু) চলচ্চিত্র *কাধালিতে* বান্ধবী চরিত্রে প্রধান ভূমিকায় আত্মপ্রকাশ করেন। 

২০১৮ সালের শেষের দিকে, মাইরা দোশির মা তাঁকে জ্যোতিষশাস্ত্র সম্পর্কিত উদ্দেশ্যে তাঁর নাম পরিবর্তন করতে বলেছিলেন। তিনি তাঁর পর্দার নাম পূজা কে. দোশি থেকে পরিবর্তন করে মাইরা দোশি রাখেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2022)">তথ্যসূত্র প্রয়োজন</span>]]* &#x5D;

২০১৯ সালে, মাইরা দোশি একটি তেলুগু ছবি আইআইটি কৃষ্ণমূর্তি-র শুটিং শেষ করেন।  ২০২০ সালে ছবিটি মুক্তি পায়। ওটিটি প্ল্যাটফর্ম ভিউ -তে মুক্তিপ্রাপ্ত তেলুগু ওয়েব সিরিজ *"দ্য গ্রিল"* -এ আরাধ্যার ভূমিকায় তিনি অভিনয় করেছিলেন। শরণ কপিশেটি পরিচালিত ' *দ্য গ্রিল' ছবিটিতে* কলেজের একটি অনন্য গল্পকে মনোরঞ্জকভাবে তুলে ধরা হয়েছে।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2023)">তথ্যসূত্র প্রয়োজন</span>]]* &#x5D; সেই বছরের শেষের দিকে, পরিচালক অভিন্ন-মন্থন তাঁকে গুজরাটি চলচ্চিত্র *"চাসানি" -তে  শ্রেয়া চরিত্রে প্রথম প্রধান নাট্য ভূমিকায় অভিনয় করার সুযোগ দেন।* ছবিটিতে একজন বয়স্ক বিবাহিত দম্পতির যাত্রা চিত্রিত করা হয়েছে, যারা নতুন প্রজন্মের দম্পতিদের কাছ থেকে তাদের বিবাহিত জীবনকে আরও আনন্দময় এবং রোমান্টিক করে তোলার শিক্ষা গ্রহণ করে। এই চরিত্রের জন্য তিনি জিআইএফএ (গুজরাট আইকনিক ফিল্ম অ্যাওয়ার্ডস) কর্তৃক ২০১৯ সালের সেরা নবাগত অভিনেত্রী (মহিলা) পুরস্কার জিতেছেন।

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

## বহিঃ সংযোগ

* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
ধন্যা অনন্যা

**ধন্যা অনন্যা** একজন ভারতীয় অভিনেত্রী, যিনি মালয়ালম চলচ্চিত্র জগতে কাজ করেন।     ২০১৯ সালে তিনি "নালপথিয়োন্নু" ছবি দিয়ে মালয়ালম চলচ্চিত্রে তাঁর অভিষেক করেন এবং অভিনয়ের জন্য সাফল্য পান। ধন্যা পরবর্তীতে সমালোচকদের দ্বারা প্রশংসিত আয়াপ্পানুম কোশিয়ুম, জন গণ মন এবং সৌদি ভেল্লাক্কা সহ বেশ কিছু মালয়ালম চলচ্চিত্রে উল্লেখযোগ্য চরিত্রে অভিনয় করেন।

## কর্মজীবন
ধন্যা অনন্যা মার ইভানিওস কলেজ, তিরুবনন্তপুরম থেকে সাংবাদিকতায় ডিগ্রি সম্পন্ন করেছেন। কলেজের দিনগুলিতে, ধন্যা স্বল্পদৈর্ঘ্যের চলচ্চিত্র এবং অসংখ্য সঙ্গীত ভিডিওতে অভিনয় করেছিলেন।  তিনি অভিনয়ের দিকেও নজর দিতে শুরু করেন, যার ফলে তিনি কালাডির শ্রী শঙ্কর বিশ্ববিদ্যালয় থেকে থিয়েটারে এমএ ডিগ্রি অর্জন করেন। পরবর্তীতে তিনি কৃষ্ণন কে. পি পরিচালিত *হার্ট অফ ডগ*, হাজান নাজের পরিচালিত ইরানি-ওরিয়ান চলচ্চিত্র **দ্য চেকপোস্ট** (হিন্দি), শরীফ এসা পরিচালিত **আন্দাল** এবং বীণা লীলা ভারতী পরিচালিত **কোপফকিনো**র মতো স্বাধীন চলচ্চিত্রে অভিনয় করেন। ২০১৭ সালে নিউ ইয়র্ক ইণ্ডিয়ান ফিল্ম ফেস্টিভ্যালে কোপফকিনো প্রদর্শিত হয়েছিল। গোপন চিতাম্বরন পরিচালিত *থুরামুখম* থিয়েটার প্রযোজনায় তিনি উমানি চরিত্রে অভিনয় করেছিলেন।

২০১৯ সালের মালয়ালম ছবি ৪১- এ সুমার চরিত্রে অভিনয়ের জন্য ধন্যা প্রথম নজর কেড়েছিলেন। তিনি আয়াপ্পানুম কোশিয়ুম -এ জেসির চরিত্রে অভিনয়ের জন্য বিখ্যাত হয়েছিলেন। ধন্যা বেশ কয়েকটি ছবিতে পার্শ্বচরিত্রে অভিনয় করেছেন। জন গণ মন এবং সৌদি ভেল্লাক্কা (২০২২) ছবিতে তাঁর অভিনয় সমালোচকদের দ্বারা প্রশংসিত হয়েছিল।

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
মেঘা ধাড়ে

**মেঘা ধাড়ে** একজন ভারতীয় অভিনেত্রী। ২০১৮ সালে, তিনি *বিগ বস মারাঠি ১*  এর প্রথম মরশুমে অংশগ্রহণ করেন এবং বিজয়ী হন। পরে তিনি  *[[বিগ বস ১২]]* তে ওয়াইল্ড কার্ড প্রতিযোগী হিসেবে অংশগ্রহণ করেন। 

## প্রারম্ভিক জীবন
তিনি ২২ মে  তারিখে মহারাষ্ট্রের জলগাঁওয়ের একটি মধ্যবিত্ত পরিবারে জন্মগ্রহণ করেন।

## কর্মজীবন
মেঘা ধাড়ে *কিস দেশে মে হ্যায় মেরা দিল* এবং *কস্তুরী* সহ অন্যান্য হিন্দি টিভি ধারাবাহিকে অভিনয় করেছেন।  ২০১২ সালে একটি মারাঠি চলচ্চিত্রে অভিনয়ের মাধ্যমে তিনি অভিনয় জগতে আত্মপ্রকাশ করেন। তিনি ডিডি ন্যাশনালে প্রচারিত সোপ অপেরা *"পেহচান"* -এও কাজ করেছেন।  ২০১৮ সালের শুরুর দিকে, তিনি রিয়েলিটি শো *বিগ বস মারাঠি*  -র বিজয়ী হন। ২০১৮ সালের অক্টোবরের শেষের দিকে, তিনি ওয়াইল্ড কার্ড এন্ট্রি হিসেবে আরেকটি রিয়েলিটি শো *[[বিগ বস|বিগ বস ১২-]]* তে যোগ দেন। ৬ই ডিসেম্বর তাঁকে উচ্ছেদ করা হয়। 

## ব্যক্তিগত জীবন
মেঘা বিবাহ করেছেন আদিত্য পাওস্করকে।  তাঁদের দুই সন্তান, মেয়ে সাক্ষী এবং স্বামীর প্রথম বিবাহ থেকে সৎ পুত্র বেদান্ত। 

## চলচ্চিত্র তালিকা

### টেলিভিশন

## আরো দেখুন

* ভারতের সিনেমা
* মারাঠি সিনেমা

## তথ্যসূত্র

## বহিঃ সংযোগ

বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:বিগ বস মারাঠি প্রতিযোগী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
শুভাঙ্গী আত্রে

**শুভাঙ্গী আত্রে** (জন্ম: ১১ এপ্রিল ১৯৮১) একজন ভারতীয় অভিনেত্রী  যিনি বহু জনপ্রিয় ধারাবাহিকে অভিনয় করেছেন। তিনি একতা কাপুরের *কসৌটি জিন্দগি কে* নামক হিন্দী টিভি ধারাবাহিকে পলচিন বসু চরিত্রে অভিনয়ের মাধ্যমে টেলিভিশন জগতে আত্মপ্রকাশ করেন। পরবর্তীতে, তিনি একতা কাপুরের *কস্তুরি* (২০০৭-০৯) ধারাবাহিকে প্রধান চরিত্রে, *দো হন্সো কা জোড়া* (২০০৯-১০) ধারাবাহিকে প্রীতি চরিত্রে এবং দীর্ঘতম চলমান ব্যাঙ্গাত্মক অনুষ্ঠান *ভাবিজি ঘর পর হ্যায়!* (২০১৬-বর্তমান) -এ *অঙ্গুরি মনমোহন তিওয়ারি* চরিত্রে অভিনয় করে জনপ্রিয়তা অর্জন করেন।

## জীবনের প্রথমার্ধ
শুভাঙ্গী আত্রের জন্ম ১৯৮১ সালের ১১ এপ্রিল। তিনি ভারতের ইন্দোরে বেড়ে উঠেছেন। তিনি  *এম্ বি এ*   ডিগ্রি অর্জন করেছেন। 

## কর্মজীবন
অভিনয় জগতে আসার আগে, তিনি একটি শ্যাম্পু সংস্থার বিজ্ঞাপনে কাজ করেছিলেন। 

বিয়ের পর, ২০০৭ সালে শুভাঙ্গী তার অভিনয় যাত্রা শুরু করেন, যখন একতা কাপুর তাকে *কসৌটি জিন্দেগি কে* ধারাবাহিকে অভিনয়ের সুযোগ দেন।  এরপর, তিনি *কস্তুরী*  ধারাবাহিকে মুখ্য ভূমিকায় অভিনয় করেন এবং *হবন*  নামক ধারাবাহিকে নেতিবাচক চরিত্রে করেন। ২০১৩ সালে, তিনি জনপ্রিয় ধারাবাহিক *চিড়িয়া ঘর-*এ শিল্পা শিন্দের পরিবর্তে অভিনয় করেন। কাকতালীয়ভাবে, তিন বছর পর, ২০১৬ সালে, তিনি আবারও শিল্পা শিন্দেকে প্রতিস্থাপন করে আ্যান্ডটিভি জনপ্রিয় হাস্যরসাত্মক ধারাবাহিক  *ভাবিজি ঘর পর হ্যায়!-এ অঙ্গুরি মনমোহন তিওয়ারি* চরিত্রে অভিনয় শুরু করেন। একই বছর, তিনি আ্যান্ডটিভির আরেকটি ধারাবাহিক *আধুরি কাহানি হামারীতে* -তে দেবসেনা চরিত্রে অভিনয় করেন।

শিল্পা শিন্দে, যিনি আগে *"ভাবিজি ঘর পর হ্যায়!"*-এ অঙ্গুরীর ভূমিকায় অভিনয় করছিলেন, তিনি দাবি করেন যে শুভাঙ্গী তাকে নকল করছেন। এ প্রসঙ্গে, শুভাঙ্গী বলেন, তিনি শুধুমাত্র চরিত্রের আচরণ রপ্ত করেছেন, কাউকে অনুকরণ করছেন না।

তার *অঙ্গুরি ভাবী* চরিত্রের জন্য দর্শকের মিশ্র প্রতিক্রিয়া থাকলেও  টাইমস অফ ইন্ডিয়ার তরফ থেকে তার  অভিনয়ের প্রশংসা করে বলা হয় যে তিনি চরিত্রটি চমৎকারভাবে ফুটিয়ে তুলেছেন।  

## ব্যক্তিগত জীবন
২০০৩ সালে, শুভাঙ্গী আত্রে **পীযূষ পুরীর** সঙ্গে বিবাহবন্ধনে আবদ্ধ হন  তাদের একটি কন্যা রয়েছে যার নাম আশি ।  বে ২০২২ সালে, ১৯ বছরের দাম্পত্য জীবন শেষে, তারা আলাদা হয়ে যান। 

শুভাঙ্গী একজন সঙ্গীতপ্রেমী  এবং বলিউড অভিনেতা সালমান খানের  ভক্ত। 

## চলচ্চিত্র তালিকা

### চলচ্চিত্র

### টিভি ধারাবাহিক

## পুরস্কার এবং মনোনয়ন

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ইন্দোরের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
মৃন্ময়ী দেশপাণ্ডে

**মৃন্ময়ী দেশপাণ্ডে** (জন্ম: ২৯শে মে ১৯৮৮)  একজন ভারতীয় অভিনেত্রী, যিনি হিন্দি এবং মারাঠি চলচ্চিত্রে অভিনয় করেন। তিনি হিন্দি ও মারাঠি চলচ্চিত্র এবং টিভি ধারাবাহিকে অভিনয় করেছেন। একইসঙ্গে তিনি নৃত্যশিল্পী এবং অনুষ্ঠানে উপস্থাপনা করেন।

## ব্যক্তিগত জীবন
মৃন্ময়ী রেণুকা স্বরূপ উচ্চ বিদ্যালয় এবং স্যার পরশুরামভাউ কলেজে পড়াশোনা করেছেন,  উভয়ই পুনেতে অবস্থিত । 

তিনি অভিনেত্রী এবং গায়িকা গৌতমী দেশপাণ্ডের বোন। 

## কর্মজীবন
মৃণ্ময়ী তাঁর অভিনয় জীবন শুরু করেছিলেন হিন্দি চলচ্চিত্র *"হামনে জিনা সিখ লিয়া"* (২০০৮) দিয়ে, কিন্তু তিনি সুপরিচিত হয়েছেন জি মারাঠি সিরিয়াল *"কুঙ্কু"* তে তাঁর ভূমিকার জন্য ।  তিনি *কমেডিচি বুলেট ট্রেনে* অ্যাঙ্কর (কালারস মারাঠি) হিসেবে কাজ করেছিলেন। এখন তিনি জি মারাঠির সা রে গা মা পা লিটল চ্যাম্পস ২০২১-এ উপস্থাপক হিসেবে কাজ করছেন। তিনি অ্যামাজন প্রাইমের মুম্বাই ডায়েরিজে সহ-অভিনেত্রী ছিলেন। 

## চলচ্চিত্র তালিকা
### অভিনেতা হিসেবে

### পরিচালক হিসেবে

### টেলিভিশন

### মঞ্চ

### ওয়েব সিরিজ

## পুরস্কার এবং মনোনয়ন

## তথ্যসূত্র

বিষয়শ্রেণী:মারাঠি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:পুণের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:মারাঠি অভিনয়শিল্পী
গৌতমী দেশপাণ্ডে

**গৌতমী দেশপাণ্ডে** একজন ভারতীয় টেলিভিশন অভিনেত্রী এবং গায়িকা। তিনি জি মারাঠিতে প্রচারিত *মাঝা হোশিল না* -তে সাই-এর চরিত্রে অভিনয়ের জন্য পরিচিত। তিনি মারাঠি অভিনেত্রী মৃণ্ময়ী দেশপাণ্ডের বোন। 

## জীবনী
গৌতমী ১৯৯৩ সালের ৩১শে জানুয়ারি মহারাষ্ট্রের পুনেতে জন্মগ্রহণ করেন।  তিনি ২০১৪ সালে পুনের ভিআইআইটি  থেকে তাঁর মেকানিক্যাল ইঞ্জিনিয়ারিং ডিগ্রি সম্পন্ন করেন। স্নাতক শেষ করার পর, তিনি প্রথমে পুনের একটি সিমেন্স আইটি ফার্মে ৪ বছর কাজ করেন এবং তারপরে তিনি বাণিজ্যিকভাবে অভিনয় জগতে আসেন । তিনি থিয়েটারে কাজ করার মাধ্যমে একজন অভিনেত্রী হিসেবে তাঁর যাত্রা শুরু করেছিলেন, যদিও তিনি কলেজে পড়ার সময় থেকেই অভিনয় করা শুরু করেছিলেন। তিনি ২০১৮ সালে সনি মারাঠিতে প্রচারিত মারাঠি দৈনিক ধারাবাহিক " *সারে তুঝ্যচসাথী"* দিয়ে আত্মপ্রকাশ করেন।  তিনি একজন ভালো গায়িকাও। তিনি *"মন ফকিরা"* চলচ্চিত্রের জন্যও গান গেয়েছেন। *মাঝা হোশিল না-* তে তিনি সাই চরিত্রে অভিনয় করেছেন। 

## চলচ্চিত্র তালিকা

### টেলিভিশন

### মিউজিক ভিডিও

## ডিসকোগ্রাফি

## নাটক

## পুরস্কার

## তথ্যসূত্র

## বহিঃ সংযোগ

* 

বিষয়শ্রেণী:১৯৯৩-এ জন্ম
বিষয়শ্রেণী:মারাঠি নেপথ্য সঙ্গীতশিল্পী
বিষয়শ্রেণী:মারাঠি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মারাঠি ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:পুণের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মারাঠি অভিনয়শিল্পী
অমৃতা দেশমুখ

**অমৃতা দেশমুখ** একজন ভারতীয় টেলিভিশন অভিনেত্রী। তিনি স্টার প্রবাহে *[[স্টার প্রবাহ|তুমচা আমচা একই আস্তা]]* ধারাবাহিক দিয়ে টেলিভিশনে আত্মপ্রকাশ করেন। তিনি *ফ্রেশারস-* এ পরী চরিত্রে অভিনয়ের জন্য পরিচিত। তিনি *বিগ বস মারাঠি ৪-* এ একজন প্রতিযোগী হিসেবে অংশগ্রহণ করেছেন। 

## প্রারম্ভিক জীবন
অমৃতা দেশমুখমহারাষ্ট্রের জলগাঁওয়ে জন্মগ্রহণ করেন। তিনি মারাঠি টেলিভিশন অভিনেতা অভিষেক দেশমুখের ছোট বোন, অভিষেক স্টার প্রবাহের *"আই কুঠে কে করত"* ধারাবাহিকে অভিনয় করেছিলেন। 

## ব্যক্তিগত জীবন
অমৃতা দেশমুখ *বিগ বস মারাঠির* সহ-প্রতিযোগী প্রসাদ জাওয়াড়ের সাথে সম্পর্কে ছিলেন। ২০২৩ সালের ১৮ নভেম্বর তাঁদের বিয়ে হয়। 

## কর্মজীবন
অমৃতা পুনের রানাডে ইনস্টিটিউট অফ মাস কমিউনিকেশন অ্যাণ্ড জার্নালিজম থেকে স্নাতক ডিগ্রি অর্জন করেন। সাংস্কৃতিক আগ্রহের কারণে, তিনি কয়েকটি থিয়েটার নাটকে অভিনয় করেছিলেন। তিনি *মিস পুনে ফেস্টিভ্যালেও* অংশগ্রহণ করেছিলেন। এরপর তিনি টেলিভিশন ধারাবাহিক এবং স্বল্পদৈর্ঘ্য চলচ্চিত্রে অভিনয় শুরু করেন। তিনি ৯৮.৩ মির্চি পুনের একজন রেডিও জকিও। 

## চলচ্চিত্র তালিকা

### চলচ্চিত্র

### টেলিভিশন

## বহিঃ সংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বিগ বস মারাঠি প্রতিযোগী
বিষয়শ্রেণী:মারাঠি টেলিভিশন অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মারাঠি অভিনয়শিল্পী
রেনু দেশাই

**রেণু দেশাই** হলেন একজন ভারতীয় অভিনেত্রী, স্টাইলিস্ট, পরিচালক, প্রযোজক এবং প্রাক্তন মডেল যিনি তেলুগু চলচ্চিত্রে তাঁর কাজের জন্য পরিচিত। 

## ব্যক্তিগত জীবন
রেনু দেশাই পুনেতে জন্মগ্রহণ করেন, তাঁর বাবা একজন গুজরাটি এবং মা একজন মারোয়ারি।  তিনি বাড়িতে মারাঠি ভাষায় কথা বলেন।  তাঁর একটি ছেলে আছে, যার জন্ম ২০০৪ সালে,  তেলুগু অভিনেতা পবন কল্যাণের সাথে, পবনের সাথে তিনি ২০০৯ সালের ২৮শে জানুয়ারী  বিবাহ বন্ধনে আবদ্ধ হন।  ২০১০ সালে এই দম্পতির একটি কন্যা সন্তানও জন্মগ্রহণ করে। তাঁরা ২০১১ সালে বিবাহবিচ্ছেদের জন্য আবেদন করেন, যা ২০১২ সালে চূড়ান্ত হয়।  ২০১৮ সালে, রেনু ঘোষণা করেছিলেন যে তিনি বাগদান সম্পন্ন করেছেন, কিন্তু তাঁর বাগদত্তার পরিচয় প্রকাশ করেননি।  পরে, তিনি কাউকে বিয়ে না করার সিদ্ধান্ত নেন এবং বিয়ের পরিকল্পনা বাতিল করেন।

## কর্মজীবন
তেলুগু ছবিতে প্রবেশের আগে, রেনু দেশাই একজন মডেল ছিলেন এবং শঙ্কর মহাদেবনের "ব্রেথলেস" গানের মিউজিক ভিডিওতে উপস্থিত হয়েছিলেন।

তিনি তাঁর ভবিষ্যৎ স্বামীর সাথে *"বদ্রী* এবং *জনি"* ছবিতে অভিনয় করেছিলেন।  রেনু তাঁর নিজের শহরে ফিরে এসেছেন এবং এখন মারাঠি ছবিতে সক্রিয়। ২০১৩ সালে, তিনি *মঙ্গলাষ্টক ওয়ানস মোর* চলচ্চিত্র দিয়ে প্রযোজনায় আসেন এবং ২০১৪ সালে *ইশক ওয়ালা লাভ* দিয়ে পরিচালক হন।

## চলচ্চিত্র তালিকা

### অভিনেত্রী হিসেবে

#### টেলিভিশন

### পরিচালক হিসেবে

### পোশাক পরিকল্পক হিসেবে

### সম্পাদক হিসেবে

### প্রযোজক হিসেবে

## তথ্যসূত্র

## বহিঃ সংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:গুজরাতি ব্যক্তি
বিষয়শ্রেণী:২১শ শতাব্দীর ভারতীয় নকশাকার
বিষয়শ্রেণী:পুণের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় পোশাক পরিকল্পনাকারী
অর্ষা চাঁদিনী বৈজু

**অর্ষা চাঁদিনী বৈজু** (জন্ম: ৮ নভেম্বর ২০০০) একজন ভারতীয় অভিনেত্রী, যিনি মূলত মালায়ালাম চলচ্চিত্রে কাজ করছেন। *পাথিনেত্তম পাড়ি* (২০১৯) চলচ্চিত্রের মাধ্যমে তার অভিনয়ে আত্মপ্রকাশ ঘটে। পরবর্তীতে, তিনি *কারিক্কু ফ্লিক* প্রযোজিত স্বল্পদৈর্ঘ্যের প্রকল্প *এভারেজ আম্বিলি* (২০২১) এবং *মুকুন্দন উন্নি অ্যাসোসিয়েটস* (২০২২)-এ মহিলা প্রধান চরিত্রে অভিনয় করে জনপ্রিয়তা অর্জন করেন।

## প্রাথমিক জীবন
অর্ষার জন্ম ২০০০ সালের ৮ নভেম্বর , কেরালার আলাপ্পুঝার মান্নার অঞ্চলে, এক শিক্ষাবিদের পরিবারে। স্কুলজীবন শেষে, তিনি *কৃষ্টু জ্যোতি কলেজ অফ ম্যানেজমেন্ট অ্যান্ড টেকনোলজি* থেকে ইংরেজি সাহিত্যে স্নাতক সম্পন্ন করেন।বর্তমানে তিনি *এডাথুয়ার সেন্ট অ্যালোসিয়াস* কলেজে স্নাতকোত্তর ডিগ্রি অর্জনের জন্য পড়াশুনা করছেন।  ২০১৮ সালে, তিনি মহাত্মা গান্ধী বিশ্ববিদ্যালয় যুব উৎসবে  *এ*  গ্রেড অর্জন করেন, যা তার প্রতিভার স্বীকৃতি হিসেবে বিবেচিত হয়।

## কর্মজীবন
২০১৯ সালে, *পাথিনেত্তম পাড়ি* চলচ্চিত্রে ছোট একটি চরিত্রে অভিনয়ের মাধ্যমে তার চলচ্চিত্র জগতে যাত্রা শুরু হয়। ছবিটি পরিচালক শঙ্কর রামকৃষ্ণনের প্রথম চলচ্চিত্র প্রকল্প ছিল। 

২০২১ সালে, তিনি *কারিক্কু ফ্লিক* প্রযোজিত স্বল্পদৈর্ঘ্যের চলচ্চিত্র প্রকল্প *এভারেজ আম্বিলি*-তে প্রধান চরিত্রে অভিনয় করেন। গল্পটি একজন সাধারণ ছাত্রীর সংগ্রামের উপর ভিত্তি করে তৈরি, যে সমাজের প্রচলিত পুরুষতান্ত্রিক ধ্যানধারণার বিরুদ্ধে লড়াই করে। *[[দ্য নিউ ইন্ডিয়ান এক্সপ্রেস|দ্য নিউ ইন্ডিয়ান এক্সপ্রেসের]]* চলচ্চিত্র সমালোচক আর্য ইউআর লিখেছিলেন, "অর্ষার অভিনয়, যেখানে তিনি এক নজরে বা হাসি দিয়েই অনেক কিছু বলতেন, এটি অ্যাভারেজ আম্বিলির সবচেয়ে আকর্ষণীয় উপাদানগুলির মধ্যে একটি।"  স্বল্পদৈর্ঘ্যের চলচ্চিত্র প্রকল্পটি গনমাধ্যমে ব্যাপক জনপ্রিয়তা অর্জন করে এবং দর্শকদের দারুণ সাড়া পায়। 

২০২২ সালে, তিনি *মুকুন্দন উন্নি অ্যাসোসিয়েটস* -এ ভিনীথ শ্রীনিবাসন, সুরজ ভেঞ্জারমুড, সুধি কোপ্পা এবং তানভি রাম -এর সঙ্গে অভিনয় করেন। ছবিটি বাণিজ্যিকভাবে সফল হয় এবং সমালোচকদের প্রশংসা পায়।  *সিনেমা এক্সপ্রেসের সমালোচক ভিগনেশ মধু মন্তব্য করেছেন* *মূলধারার নারী অভিনেত্রীদের জন্য গতানুগতিকতা* ভাঙা *এমন চরিত্র পাওয়া বিরল, এবং অর্ষা এই সুযোগটি পুরোপুরি কাজে লাগিয়েছেন।* 
অর্ষা বর্তমানে স্টেফি জাভি’র পরিচালনায় তার প্রথম চলচ্চিত্র *মধুরা মনোহারা মোহম*-এ কাজ করছেন।  এছাড়া, তিনি **কুরবানি** চলচ্চিত্রে **শেন নিগমের** বিপরীতে অভিনয় করেছেন। 

## চলচ্চিত্র তালিকা

### চলচ্চিত্র

### ওয়েব সিরিজ

### সঙ্গীত ভিডিও

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
মাই লাইফ (ক্লিনটনের আত্মজীবনী)

***মাই লাইফ*** হল প্রাক্তন মার্কিন রাষ্ট্রপতি বিল ক্লিনটন ২০০৪ সালে লেখা একটি আত্মজীবনী। ক্লিনটনের ক্ষমতা ছাড়ার প্রায় তিন বছর পর, ২০০৪ সালের ২২ জুন এটি প্রকাশিত হয়। বইটি নফ পাবলিশিং গ্রুপ দ্বারা প্রকাশিত হয়েছিল এবং এটি একটি সর্বাধিক বিক্রীত বই হয়ে ওঠেছিল; বইটি ২.৩ মিলিয়নেরও বেশি কপি বিক্রি হয়েছিল। বইটির জন্য ক্লিনটন ১৫ মিলিয়ন ডলার (২০২১ সালে  মিলিয়ন মার্কিন ডলারের সমতুল্য) অগ্রিম পেয়েছিলেন, যা কোনও প্রকাশকের দ্বারা প্রদত্ত সর্বোচ্চ ফি। 

## আরো দেখুন

* মার্কিন যুক্তরাষ্ট্রের রাষ্ট্রপতিদের আত্মজীবনীর তালিকা
* ''সিটিজেন: মাই লাইফ আফটার দ্য হোয়াইট হাউস''

## তথ্যসূত্র

## বহিঃসংযোগ

* র‍্যান্ডম হাউসের অফিসিয়াল ওয়েবপৃষ্ঠা

বিষয়শ্রেণী:মার্কিন যুক্তরাষ্ট্রের রাষ্ট্রপতির লেখা বই
বিষয়শ্রেণী:রাজনৈতিক আত্মজীবনী
বিষয়শ্রেণী:বিল ক্লিনটনের বই
বিষয়শ্রেণী:মার্কিন আত্মজীবনী
বিষয়শ্রেণী:রাজনৈতিক স্মৃতিকথা
বিষয়শ্রেণী:সেরা স্পোকেন ওয়ার্ড অ্যালবামের জন্য গ্র্যামি পুরস্কার
বিষয়শ্রেণী:ব্রিটিশ বুক অ্যাওয়ার্ড-বিজয়ী সৃষ্টিকর্ম
বিষয়শ্রেণী:ক্লিনটন প্রশাসন সম্পর্কে বই
বিষয়শ্রেণী:বিল ক্লিনটন সম্পর্কে বই
বিষয়শ্রেণী:২০০৪-এর অ-কল্পকাহিনী বই
পল্লবী গুঙ্গারাম

**পল্লবী গুঙ্গারাম** (জন্ম: ১৫ ডিসেম্বর ১৯৯৩), যিনি পল্লবী রাম নামেও পরিচিত, একজন মরিশীয় সৌন্দর্য প্রতিযোগিতার খেতাবজয়ী এবং উদীয়মান অভিনেত্রী। তিনি ২০১৩ সালে মরিশাসের অন্যতম মর্যাদাপূর্ণ সৌন্দর্য প্রতিযোগিতা মিস মরিশাস -এ বিজয়ী হন, যা তার কর্মজীবনের অন্যতম গুরুত্বপূর্ণ মাইলফলক। এই জয় তাকে আন্তর্জাতিক সৌন্দর্য প্রতিযোগিতার দরজায় নিয়ে যায় এবং ২০১৪ সালে তিনি মরিশাসের প্রতিনিধিত্ব করার সুযোগ পান বিশ্ববিখ্যাত মিস ইউনিভার্স প্রতিযোগিতায়। যদিও এই প্রতিযোগিতায় তিনি কোনো স্থান অর্জন করতে পারেননি, তবে তার সৌন্দর্য, আত্মবিশ্বাস এবং ব্যক্তিত্ব বেশ প্রশংসিত হয়েছিল।

তার অভিনয়জীবনের সূচনা হয় ২০২১ সালের গোড়ার দিকে, যখন তিনি স্বাধীন চলচ্চিত্র *ওক্রাকো* -তে অভিনয় করেন। এই চলচ্চিত্রটি তার জন্য বিশেষ তাৎপর্যপূর্ণ ছিল, কারণ এটি তার অভিনয়জীবনের প্রথম পদক্ষেপ।  পল্লবী তার চরিত্রের মাধ্যমে দর্শকদের মনোযোগ আকর্ষণ করতে সক্ষম হন এবং অভিনয়শিল্পে তার সম্ভাবনার ঝলক দেখান।

## প্রাথমিক জীবন
পল্লবী গুঙ্গারাম মরিশাস বিশ্ববিদ্যালয়ে তার উচ্চশিক্ষা সম্পন্ন করেছেন। এই বিশ্ববিদ্যালয় থেকে তিনি মনোবিজ্ঞানে স্নাতক হয়ে তার শিক্ষা সম্পূর্ন করেছেন। প্রাতিষ্ঠানিক শিক্ষার পাশাপাশি তিনি আইজিসিআইসি থেকে যোগব্যায়ামে ডিপ্লোমা কোর্স সম্পূর্ন করছেন। 

## কৃতিত্ব

### মিস মরিশাস ২০১৩
২৯ জুন ২০১৩-এ, ভ্যাকোয়াস-ফিনিক্সের জনসন অ্যান্ড জনসন অডিটোরিয়ামে অনুষ্ঠিত মিস মরিশাস প্রতিযোগিতায় তিনি অংশ নেন এবং তার সৌন্দর্য, বুদ্ধিমত্তা ও আত্মবিশ্বাসের জন্য বিচারকদের মুগ্ধ করেন। এর ফলস্বরূপ, তিনি মিস মরিশাস ২০১৩ খেতাব অর্জন করেন, যা তার কর্মজীবনে একটি নতুন এবং উজ্জ্বল দিগন্তের সূচনা করে। এই প্রতিযোগিতা তাকে জাতীয় স্তরে পরিচিতি ও খ্যাতি দেয় যা তার পরবর্তী অভিনয় জীবনে সহায়ক হয়। 
### মিস ইউনিভার্স ২০১৪
মিস মরিশাসের খেতাব অর্জন করার পর চিরাচরিতভাবে পল্লবী আন্তর্জাতিক স্তরের সৌন্দর্য প্রতিযোগিতার অংশগ্রহণের জন্য প্রস্তুত হন। ২০১৪ সালে তিনি স্বদেশ মরিশাসের প্রতনিধিত্ব করে মিস ইউনিভার্স প্রতিযোগিতায় প্রতিযোগী হিসাবে অংশগ্রহণ করেন। তবে দুর্ভাগ্যবশত, তিনি প্রতিযোগিতায় উল্লেখযোগ্য স্থান অর্জন করতে পারেননি। তবে এই প্রতিযোগীতায় অংশগ্রহণ করার ফলে তিনি আন্তর্জাতিক ক্ষেত্রে পরিচিতি লাভ করেন যা তার ভবিষ্যতের জন্য সহায়ক হয়।

### অভিনয়
সৌন্দর্য প্রতিযোগিতায় অংশগ্রহণ তাকে বিনোদন জগতে পরিচিতি দিতে সাহায্য করে। তবে প্রতিযোগিতার ঠিক পরেই তার অভিনয় জীবন শুরু হয়নি। তিনি অভিনেত্রী হিসাবে প্রথম তার প্রথম উল্লেখযোগ্য কাজ হল স্বাধীন চলচ্চিত্র ওক্রাকো, যেখানে তিনি একটি চরিত্রে অভিনয় করেন। পল্লবী মিস মরিশাস খেতাব পাওয়ার প্রায় ৭ বছর পর ২০২১ সালে এই ছবিতে অভিনয়ের মাধ্যমে তার অভিনয় জীবনের সূচনা করেন।

## বহিঃসংযোগ

* মিস মরিশাস এর অফিসিয়াল ওয়েবসাইট
* 

## তথ্যসূত্র

বিষয়শ্রেণী:ভারতীয় বংশোদ্ভূত অভিনেত্রী
বিষয়শ্রেণী:ভারতীয় বংশোদ্ভূত নারী মডেল
বিষয়শ্রেণী:মরিশীয় হিন্দু
বিষয়শ্রেণী:মিস ইউনিভার্স ২০১৪-এর প্রতিযোগী
বিষয়শ্রেণী:মরিশাসীয় নারী মডেল
বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
সোনিয়া দীপ্তি

**সোনিয়া দীপ্তি** (জন্ম: ২৯শে জুলাই ১৯৮৩) একজন ভারতীয় অভিনেত্রী যিনি মূলত তেলুগু ছবিতে অভিনয় করেছেন। ২০০৭ সালে শেখর কাম্মুলার  *হ্যাপি ডেজ*  ছবিতে *শ্রাবসের* চরিত্রে তাঁর অভিনয়ের অভিষেক অভিনয় হয়। এই ছবিটি তাঁকে সেরা পার্শ্ব অভিনেত্রী - তেলুগু বিভাগে ফিল্মফেয়ার পুরস্কার এনে দেয়।

## কর্মজীবন
সোনিয়া দীপ্তির জন্ম ও বড় হয়ে ওঠা তেলেঙ্গানার হায়দ্রাবাদে ।  কম্পিউটার অ্যাপ্লিকেশনে ডিগ্রি অর্জনের পর তিনি তিন বছর একটি আইটি কোম্পানিতে সফটওয়্যার ইঞ্জিনিয়ার হিসেবে কাজ করেছিলেন এরপর তিনি অভিনয় জগতে আসেন।  একটি অনুষ্ঠানে, শেখর কাম্মুলা তাঁকে দেখতে পান এবং একটি অডিশনে তাঁর অভিনয় দেখার পর তাঁকে অভিনয়ের প্রস্তাব দেন। প্রস্তাবটি গ্রহণ করে, তিনি ২০০৭ সালের তেলুগু ছবি *"হ্যাপি ডেজ"* -এ শ্রাবসের ভূমিকায় অভিনয়ের মাধ্যমে তার অভিনয়ে আত্মপ্রকাশ করেন। মুক্তির পর ছবিটি অত্যন্ত জনপ্রিয় হয়ে ওঠে এবং ২০০৮ সালের ফিল্মফেয়ার অ্যাওয়ার্ডস সাউথ- এ ছয়টি পুরস্কার জিতে নেয়, যার মধ্যে একটি ছিল সোনিয়ার অভিনয়ের জন্য সেরা পার্শ্ব অভিনেত্রীর পুরস্কার যা তাঁর সমালোচকদের প্রশংসা অর্জন করে। 

২০০৮ সালের শেষের দিকে, *"হ্যাপি ডেজ"* ছবিতে তাঁর সহ-অভিনেতা কৃষ্ণুডুর বিপরীতে তাঁর দ্বিতীয় ছবি *"বিনায়াকুডু"* মুক্তি পায়, যা পরবর্তীতে একটি সফল উদ্যোগেও পরিণত হয়। এর পরেই তিনি তামিল চলচ্চিত্র শিল্প থেকেও ডাক পেতে শুরু করেন এবং ২০১০ সালে এন. লিঙ্গুসামি পরিচালিত রোমান্টিক-অ্যাকশন চলচ্চিত্র *"পাইয়া"* দিয়ে তামিল ভাষার চলচ্চিত্রে আত্মপ্রকাশ করেন। সেই বছর তাঁর আরেকটি তামিল ছবি মুক্তি পায়, *"ইনিধু ইনিধু"*, যা *"হ্যাপি ডেজ"* এর পুনর্নির্মাণ, এখানে তিনি মূল ছবির চরিত্র থেকে নিজের ভূমিকার পুনঃপ্রতিষ্ঠা করেন।  ২০১১ সালের তেলুগু ছবি *ডুকুডুতে* সামান্থার চরিত্রের বন্ধুর ভূমিকায় অভিনয় করেছিলেন সোনিয়া। 

তিনি পুনীত রাজকুমার এবং এরিকা ফার্নান্দেজ অভিনীত *"নিন্নিন্দেল"* চলচ্চিত্রে অভিনয়ের মাধ্যমে কন্নড় ভাষার চলচ্চিত্রে আত্মপ্রকাশ করেন, সেটি ২০১৪ সালের জানুয়ারিতে মুক্তি পায় 

২০১৫ সালে আন্তর্জাতিক নারী দিবসের প্রাক্কালে, তিনি তাঁর ইউটিউব চ্যানেলে একটি স্বল্পদৈর্ঘ্য চলচ্চিত্র প্রকাশ করেন। মেঘা ওয়ালী এই ছবিটির চিত্রনাট্য লিখেছেন, ছবিটি  নৈতিক পুলিশিংয়ের আইনী বৈধতা নিয়ে প্রশ্ন তোলে। এটি সামাজিক মাধ্যমে বেশ প্রশংসিত হয়েছিল এবং রাম গোপাল ভার্মা ও অমিতাভ বচ্চন সহ অনেক তারকা এই ছবির প্রশংসা করেছিলেন। এটির শুটিং হয়েছিল হায়দ্রাবাদের কান্ট্রি ক্লাবে।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (April 2023)">তথ্যসূত্র প্রয়োজন</span>]]* &#x5D;

## চলচ্চিত্র তালিকা

## তথ্যসূত্র

## বহিঃ সংযোগ

* 

বিষয়শ্রেণী:১৯৮৪-এ জন্ম
বিষয়শ্রেণী:হায়দ্রাবাদ, ভারতের নারী মডেল
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:হায়দ্রাবাদ, ভারতের অভিনেত্রী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
সিটিজেন (বিল ক্লিনটনের বই)

***সিটিজেন: মাই লাইফ আফটার দ্য হোয়াইট হাউস*** হল মার্কিন যুক্তরাষ্ট্রের প্রাক্তন রাষ্ট্রপতি বিল ক্লিনটনের স্মৃতিকথার দ্বিতীয় খণ্ড। এটি ১৯ নভেম্বর ২০২৪ তারিখে প্রকাশিত হয়েছিল। এটি ক্লিনটনের রাষ্ট্রপতি-পরবর্তী বছরগুলি প্রতিফলিত হয়েছে, ক্লিনটনের ২০০৪ সালের *[[মাই লাইফ (ক্লিনটনের আত্মজীবনী)|মাই লাইফ]]* অনুসরণ করে। 

## তথ্যসূত্র

বিষয়শ্রেণী:মার্কিন স্মৃতিকথা
বিষয়শ্রেণী:বিল ক্লিনটনের বই
বিষয়শ্রেণী:২০২৪-এর অ-কল্পকাহিনী বই
অ্যানি এলিয়ট ট্রাম্বুল

**অ্যানি এলিয়ট ট্রাম্বুল** (১৮৫৭-১৯৪৯) ছিলেন একজন আমেরিকান লেখক, যিনি উপন্যাস, ছোটগল্প এবং নাটক রচনা করেছিলেন, যা হার্টফোর্ড, কানেকটিকাটের স্বর্ণযুগ বা সাহিত্যিক জাগরণের সঙ্গে সম্পর্কিত।

## জীবন এবং কর্মজীবন
থাম্ব|''আ ক্রিসমাস অ্যাক্সিডেন্ট'', ১৯১২
অ্যানি এলিয়ট ট্রাম্বুল ১৮৫৭ সালের ২ রা মার্চ হার্টফোর্ড, কানেকটিকাটে জন্মগ্রহণ করেন। তাঁর পিতা ছিলেন জেমস হ্যামন্ড ট্রাম্বুল, ইতিহাসবিদ, রাজ্য গ্রন্থাগারিক এবং কানেকটিকাটের সাবেক সচিব। তার মায়ের নাম ছিল সারা এ. (রবিনসন) ট্রাম্বুল। তিনি ১৮৭৬ সালে হার্টফোর্ড পাবলিক হাই স্কুল থেকে স্নাতক ডিগ্রি অর্জন করেন 

ট্রাম্বুলের রচনার মধ্যে রয়েছে সাতটি উপন্যাস, দুটি নাটক এবং *দ্য আটলান্টিক*, *লিপিনকটস*, *নিউ ইংল্যান্ড ম্যাগাজিন*, *দ্য আউটলুক* এবং *[[চার্লস স্ক্রিবনার্স সন্স|স্ক্রিবনারের]]* ছোটগল্প।  তাঁর প্রথম গল্প ১৮৮১ সালে এবং প্রথম উপন্যাস ১৮৮৯ সালে প্রকাশিত হয়। তাঁর নাটকগুলি মূলত *স্যাটারডে মর্নিং ক্লাব* নামক প্রতিষ্ঠানের জন্য লেখা হলেও পরে বিস্তৃত ক্ষেত্রে ব্যাপক জনপ্রিয়তা অর্জন করে। *এ এস বার্নস অ্যান্ড কোম্পানি*  কর্তৃক প্রকাশিত প্রথম উপন্যাসগুলির মধ্যে একটি ছিল ট্রাম্বুলের কল্পকাহিনী। তিনি হার্টফোর্ড কুরান্টের সহযোগী সম্পাদক   এবং পত্রিকার সম্পাদকের ঘনিষ্ঠ বন্ধু ছিলেন। এছাড়াও, তিনি নিউ ইংল্যান্ডে জাদুবিদ্যা-সম্পর্কিত প্রথম মৃত্যুদণ্ডের ঐতিহাসিক তথ্য সংকলন করেন, (আলসে ইয়ং-এর মৃত্যুদণ্ডের প্রসঙ্গ টেনে লেখা হয়েছিল)। ট্রাম্বুল হার্টফোর্ডের সাহিত্য স্বর্ণযুগের অন্যতম ব্যক্তিত্ব ছিলেন এবং তিনি মার্ক টোয়েন এবং চার্লস ডাডলি ওয়ার্নারও মতো খ্যাতনামা লেখকদের সঙ্গে সম্পর্কিত ছিলেন। তার সুহৃদরা পরে তার বসতবাড়ি সংরক্ষণে সাহায্য করেছিলেন।  ১৯১২ সালে, এডিসন ফিল্ম সংস্থা তাঁর গল্প অবলম্বনে *আ ক্রিসমাস অ্যাক্সিডেন্ট*  নামের একটি নীরব স্বল্পদৈর্ঘ্য চলচ্চিত্র নির্মাণ করে।

তাঁর কর্মজীবন শুধু সাহিত্য জগতে সীমাবদ্ধ ছিল না; তিনি আন্তর্জাতিক স্থানে ভ্রমণ করতেন এবং কানেকটিকাটের বিভিন্ন নাগরিক সংগঠনে গুরুত্বপূর্ণ ভূমিকা পালন করতেন। তিনি টাউন অ্যান্ড কান্ট্রি ক্লাব, মার্ক টোয়েন গ্রন্থাগার ও স্মৃতিসঙ্ঘ এবং হার্টফোর্ড  গন গ্রন্থাগারের সঙ্গে যুক্ত ছিলেন। পাশাপাশি, তিনি নারীদের ভোটাধিকারের জন্যও প্রচারণা চালিয়েছিলেন।

হার্টফোর্ডের সুপরিচিত ব্যক্তিত্ব ছিলেন ট্রাম্বুল। তিনি তাঁর সামনের উঠোনে টেনিস খেলতেন। তিনি তীরন্দাজিকে জনপ্রিয় করে তুলেছিলেন। তিনি গ্রীষ্মকাল কাটাতেন কাস্টিন, মেইনের নিজ বাড়িতে আর শীতকালে বেরিয়ে পড়তেন বিভিন্ন ভ্রমণস্থানে। ট্রাম্বুল ১৯৪৯ সালের ২২ ডিসেম্বর তার পারিবারিক বাড়িতে মারা যান। 

## নির্বাচিত গ্রন্থপঞ্জি
### উপন্যাস

* *এক ঘণ্টার প্রতিশ্রুতি* (১৮৮৯)
* *হোয়াইট বার্চেস* (১৮৯৩)
* *একটি ক্রিসমাস দুর্ঘটনা এবং অন্যান্য গল্প* (১৮৯৭)[৬]
* *কেপ কডের এক সপ্তাহ* (১৮৯৮)
* *রডের মুক্তি*
* *গৃহিণী কন্টেন্ট ক্রাডক* (১৮৯৯)
* *জীবনের সাধারণ পথ* (১৯০৩)

### নাটক

* *সংস্কৃতির মুখোশ* (১৮৯৩)
* *অগ্রগতির চাকা* (১৮৯৭)

### কবিতা

**প্রতিক্রিয়া* (১৯২৭)
## তথ্যসূত্র

বিষয়শ্রেণী:মার্কিন লেখিকা
বিষয়শ্রেণী:মার্কিন লেখক
বিষয়শ্রেণী:১৯৪৯-এ মৃত্যু
বিষয়শ্রেণী:১৮৫৭-এ জন্ম
রাশিদা স্ট্রোবার

**রাশিদা স্ট্রোবার** একজন মার্কিন নাট্যকার এবং কালো চামড়ার সক্রিয়কর্মী। 

স্ট্রোবার একজন কালো চামড়ার ক্যারিবীয়-মার্কিন নারী হিসেবে তার অভিজ্ঞতা নিয়ে *"আ ডার্ক স্কিনড ওম্যান'স রিভেঞ্জ"* চরিত্রে অভিনয় করার জন্য পরিচিত।  নাটকটি ২০১১ সালে ফ্লোরিডার সেন্ট পিটার্সবার্গে আত্মপ্রকাশ করে  নাটকটি পরে একটি বইয়ে রূপান্তরিত হয়।

স্ট্রোবার একজন "কালো চামড়ার কর্মী" যিনি কালো চামড়ার মানুষের গ্রহণযোগ্যতার জন্য কাজ করেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর আফ্রিকান-মার্কিন লেখক
বিষয়শ্রেণী:২১শ শতাব্দীর আফ্রিকান-মার্কিন লেখিকা
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:মার্কিন নারী নাট্যকার
বিষয়শ্রেণী:আফ্রিকান-মার্কিন নাট্যকার
বিষয়শ্রেণী:২১শ শতাব্দীর মার্কিন নাট্যকার
মিনেসোটার লোককাহিনী

**মিনেসোটার লোককথা** অত্যন্ত সমৃদ্ধ লোককথা, যদিও একাডেমিকদের জন্য এর গবেষণা ও নথিভুক্তকরণ কখনোই অগ্রাধিকার ছিল না। বিভিন্ন জাতিগোষ্ঠীর বসবাসের কারণে মিনেসোটার লোককাহিনী ও লোকগীতি রাজ্যের ইতিহাসের প্রতিফলন।

## লোক নায়ক

* পল বানিয়ান, কিংবদন্তি দৈত্যকায় কাঠুরে।
* অটো ওয়াল্টা, একজন ফিনিশ-মার্কিন বসতিস্থাপনকারী ও শক্তিমান ব্যক্তি, যিনি উত্তর আয়রন রেঞ্জের বাসিন্দা ছিলেন। সেন্ট লুইস কাউন্টি, মিনেসোটার আশেপাশে বলা বহু লোককথার নায়ক।
* ওলা ভার্মলানিং, মিনিয়াপলিসের এক সুইডিশ-মার্কিন মদ্যপানপ্রিয় প্রাঙ্কস্টার, যাকে সহজেই জার্মান কৌতুকপূর্ণ চরিত্র টিল ইউলেনস্পিগেলের সাথে তুলনা করা যায়।
* ফাদার ফ্রান্সিস জেভিয়ার পিয়ের্জ, এক অগ্রগামী মিশনারি পুরোহিত, যিনি হোয়াইট আর্থ সংরক্ষণের ওজিবও জনগণ এবং স্টার্নস কাউন্টি, মিনেসোটার জার্মান ও স্লোভেনিয়ান-মার্কিন ক্যাথলিকদের মধ্যে প্রচলিত বহু কাহিনীর কেন্দ্রবিন্দু।

## লোকজ প্রাণী

* অনেক ওয়েন্ডিগো সম্পর্কিত মিথ ও দর্শনের কাহিনী ঐতিহ্যগতভাবে ওজিবও জনগণের অঞ্চল থেকে উৎপন্ন হয়েছে, যদিও মিনেসোটার মধ্যে সীমাবদ্ধ নয়।
* মিনেসোটা আইসম্যান।
* ডুলুথ, মিনেসোটা অসংখ্য অতিপ্রাকৃত নগর কিংবদন্তি ও লোককথার আবাসস্থল।

## লোকসঙ্গীত
মহামন্দার সময়ে মিনেসোটার লোকগীতি সংগ্রহের বেশিরভাগ কাজ করেছিলেন বেসি এম. স্ট্যানচফিল্ড। তার নথি ও গবেষণা বর্তমানে মিনেসোটা ঐতিহাসিক সংস্থার সংগ্রহে সংরক্ষিত রয়েছে।

* **"**দ্য বিউটি অব দ্য ওয়েস্ট**"**, ১৮৫০-এর দশকের মিনেসোটা অগ্রগতিকারীদের একটি বালাড, ১৯৩৬ সালের বসন্তে স্ট্যানচফিল্ড সংগ্রহ করেছিলেন। তিনি এটি প্রথমবারের মতো মিনেসোটা হিস্টরিতে ১৯৪৬ সালের সেপ্টেম্বরে প্রকাশের ব্যবস্থা করেন।

## তথ্যসূত্র


বিষয়শ্রেণী:লোককাহিনি
বিষয়শ্রেণী:মার্কিন সংস্কৃতি